paragraph_text: Jedna od karakteristika izbora je bila nezapamćena predizborna kampanja HDZ-a usmjerena na jednu jedinu regiju - Istru - gdje se na prethodnim parlamentarnim izborima kao dominantna stranka nametnuo Istarski demokratski sabor. Ta je kampanja imala katastrofalni učinak, jer je IDS ostvario najbolji rezultat, a HDZ u Istri doživio veliki poraz.